ललितपुरले दुई खेलाडीलाई सहयोग गर्ने
ललितपुर महानगरपालिकाले दुई जना राष्ट्रिय खेलाडीहरुलाई सहयोग गर्ने भएको छ । व्याडमिन्टन खेलको विकासका लागि राष्ट्रिय खेलाडीहरु रसिला महर्जन र प्रफुल्ल महर्जनलाई महानगरपालिकाले सहयोग गर्ने गरी सम्झौतापत्रमा हस्ताक्षर भएको हो ।
ललितपुर — ललितपुर महानगरपालिकाले दुई जना राष्ट्रिय खेलाडीहरुलाई सहयोग गर्ने भएको छ । व्याडमिन्टन खेलको विकासका लागि राष्ट्रिय खेलाडीहरु रसिला महर्जन र प्रफुल्ल महर्जनलाई महानगरपालिकाले सहयोग गर्ने गरी सम्झौतापत्रमा हस्ताक्षर भएको हो ।मेयर चिरीबाबु महर्जनले ब्याडमिन्टन खेलको विकासका लागि राष्ट्रिय खेलाडीहरुसँग सहकार्य गर्ने प्रयास भएको बताए । ‘उहाँहरु राष्ट्रिय खेलाडी हुनुहुन्छ, उहाँहरुमार्फत् महानगर क्षेत्रका सम्पदाको प्रचार प्रसार होस् र महानगरको टेवाले उहाँहरुलाई पनि ओलम्पिकसम्म पुग्न सहयोग मिलोस् भन्ने हाम्रो हेतु हो,' उनले भने ।महर्जनद्वयमार्फत् महानगरपालिकाले आफ्नो क्षेत्रका मूर्त, अमूर्त सम्पदाहरुको प्रचार प्रसार गर्ने र त्यसवापत् खेलाडीहरुलाई सहयोग उपलब्ध गराउने सम्झौता पत्रमा उल्लेख छ । सम्झौता अनुसार महानगरपालिकाले खेलाडी महर्जनद्वयलाई वार्षिकरुपमा दुई लाख ५० हजार रुपैयाँ सहयोग गर्नेछ । 